Diari Oficial de la Generalitat Valenciana


Sumari del DOGV 9155, del 19-08-2021 (2021/8658)

ACORD de 6 d'agost de 2021, del Consell, pel qual s'autoritza una transferència de crèdit del capítol 4 del programa 612.60, Despeses diverses, al capítol 2 dels programes 111.70, Gabinet d'organització, 462.10, Relacions informatives i comunicació, i 462.20, Promoció institucional, de la Presidència de la Generalitat, per import global de 800.000,00 euros. Expedient 06.024/21-142.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8658


Data del document
:   06-08-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'agost de 2021, del Consell, pel qual s'autoritza una transferència de crèdit del capítol 4 del programa 612.60, Despeses diverses, al capítol 2 dels programes 111.70, Gabinet d'organització, 462.10, Relacions informatives i comunicació, i 462.20, Promoció institucional, de la Presidència de la Generalitat, per import global de 800.000,00 euros. Expedient 06.024/21-142.  
 [2021/8658]  
  
Des de Presidència de la Generalitat, a l'inici de l'emergència sanitària, en coincidir aquesta amb la celebració de les Falles, esdeveniment conegut i reconegut internacionalment com a senyal d'identitat de la Comunitat Valenciana i que la UNESCO va declarar Patrimoni Immaterial de la Humanitat, es va propiciar la col·laboració amb la retirada dels monuments fallers dels carrers i el trasllat, per a ser custodiats i evitar-ne la deterioració, a les dependències de Fira València, a l'espera del moment en què les circumstàncies més favorables permeteren tornar a plantar-les.  
En aquests moments, amb la recuperació gradual de la vida normal, es preveu la celebració de les Falles a la fi d'agost, si l'evolució de la pandèmia ho permet. Per això, tenint en compte que són un motor econòmic per a molts dels nostres sectors i un gran al·licient i reclam turístic, des de Presidència s'assumeix el retorn de les Falles des de Fira València als carrers de les ciutats valencianes. Per a dur a terme la col·laboració en el trasllat dels monuments fallers, es planteja la necessitat d'incrementar el capítol 2 del programa 111.70, Gabinet d'organització, per import de 400.000,00 ?.  
D'altra banda, des de la Direcció General de Relacions Informatives i Comunicació es proposa un increment del capítol 2 del programa 462.10, Relacions informatives i comunicació, per import de 100.000,00 - per a fer front a actuacions com el Llibre blanc de la comunicació, WEB: Manual d'estil i plantilles gràfiques, gestió del Bot JAUME i l'exposició fotogràfica a Alacant «Perfecto Arjones».  
  
Així mateix, la Direcció General de Promoció Institucional planteja la necessitat d'incrementar el capítol 2 del programa 462.20, Promoció institucional, per import de 300.000,00 ?, amb la finalitat de tramitar la pròrroga del contracte del servei de difusió de diferents accions de comunicació: campanyes, publicitat i promoció de la Generalitat en diferents mitjans de comunicació.  
Per al finançament de les diferents actuacions, es proposa la transferència de disponibilitats existents en la línia de transferència T5119, «Previsió despeses de personal», del capítol 4 del programa 612.60, Despeses diverses, per import global de 800.000,00 ?.  
A aquest efecte, i en virtut del que es disposa en els articles 21 i 23 de la Llei 4/2020, de 30 de desembre, de pressupostos de la Generalitat per a l'exercici 2021, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Primer  
Autoritzar una minoració de crèdit en l'aplicació 44.62.36.361.74.2 per import de 800.000,00 ?, conseqüència de la minoració, en aquest mateix import, de la dotació de la línia de transferència T5119 de l'annex de transferències i subvencions corrents del programa 612.60, d'acord en el següent detall:  
  
Codi Denominació Dotació anterior Modificació Dotació actual  
T5119 Previsió despeses de personal 5.293.060,31 € 800.000,00 4.493.060,31  
  
  
  
Segon  
Autoritzar un increment de crèdit en les aplicacions i pels imports que es detallen a continuació:  
  
Aplicació Import  
75.53.28.220.70.3 400.000,00  
37.40.02.258.00.4 100.000,00  
18.20.62.190.92.0 300.000,00  
Total increments 800.000,00  
  
  
  
València, 6 d'agost de 2021  
  
La consellera secretària,  
MÓNICA OLTRA JARQUE